TV7 JERUUSALEMMA UUDISED
Tere õhtust! Eetris on taas TV7 Jeruusalemma Uudised.
Mõned tänased teemad -
Oluline annetus Ameerika kristlaselt
Iisraeli õhurünnak Süürias
Kas palestiinlased on valmis Iisraeli tunnustama?
USA pastori John Hagee juhitud Cornerstone'i kirik
San Antonios Teksases jagas abirahasid
16-le Iisraelis tegutsevale kristlikule ja juudi ühendusele
kokku 2,1 mln USD eest.
Pastor Hagee on loonud ka ühenduse CUFI, Christians United for Israel,
ehk Kristlased Ühiselt Iisraeli Heaks,
mis on USA suurim Iisraeli toetav eraorganisatsioon.
Seekordne annetus tõstis pastor Hagee juhitud kirikute
aastate vältel annetatud abirahade kogusumma üle 100 mln USD.
Rabi Aryeh Scheinberg Rodfei Sholomi kogudusest
kiitis pastor Hagee tegevust Iisraeli toetamisel.
Oma tänukõnes mainis rabi, et pastor Hagee on selgelt kuulutanud:
"Iisrael, sa pole üksi. Kristlased toetavad sind.
USA toetab sind. Armastame sind ja seisame su kõrval."
Pühapäeval algas Iisraeli õhujõudude ajaloo suurim sõjaline õppus.
Blue Flag 2017 nimelisel õppusel
osalesid seitsme riigi õhujõud.
Lisaks Iisraelile osalesid Kreeka, Itaalia, USA, Prantsusmaa
ja Saksamaa õhujõud ning esmakordselt ka India.
Õppus toimub iga kahe aasta tagant
ja nüüd osales selles üle 100 lennuki mainitud riikidest.
Iisraeli Õhujõudude väitel on tegu rutiinse õppusega,
kus eri maade piloodid õpivad üksteiselt
õhusõja uusimaid pöördeid ja lennukitüüpe.
Samas läkitab mainitud sündmus ka selge sõnumi Iraanile,
kes on hakanud lähenema Golanile,
kuna ISIS kaotab nii maaalu kui toetust.
Peaminister Netanyahu avaldas kaastunnet
5.11, Sutherland Springsis, Teksases toimunud
massimõrva ohvrite omastele
ning kinnitas, et Iisrael on mõtteis ja palvetes nendega.
Tegu oli kogu USA ajaloo tõsiseima,
kristlikus kirikus jumalateenistuse ajal tehtud tapatööga.
Iisraeli rabi Josef Berger seostas toimunut
Messia naasmisele eelnevate ennustustega,
väites, et sellised sündmused peegeldavad inimkonna suurt muutust
ja kurjuse kasvamist enne Messia ilmumist.
Lisaks mainis rabi Berger, et lõpuaegade ja Messia ilmumise eel
muutuvad seadused ja normid kogu maailmas,
mille märgiks on ka mainitud juhtum.
1. novembri öösel ründasid Iisraeli Õhujõud 7 raketiga
Süürias, Homsi linna lähedal asuvaid valitsuse armeebaase.
Selliseid rünnakuid on Iisrael teinud Süüria kodusõja ajal juba kümneid
ja need on alati mõeldud takistama relvatoimetusi Hezbollah'le Liibanoni
või vasturünnakuteks Süüriast Iisraeli tehtud rünnakutele.
Viimatine ja sellele eelnenud 16. oktoobril tehtud rünnak
on hakanud siiski Süüria-Vene suhteid halvendama.
Seda seetõttu, et mõlema rünnaku puhul
kaitses objekte Vene tipptasemel õhutõrjepatarei.
See siiski ei reageerinud rünnakule,
mis tähendab, et radarid ei teatanud lähenevatest lennukitest
ja nende vastu ei saadetud tõrjerakette.
Mõlemal objektil oli Vene päritolu Pantsir raketitõrjesüsteem,
mis peaks olema saadaolevaist parim.
Armee ekspertide sõnul võib olla tegu sarnase sündmusega nagu 2007. a,
kui Iisrael hävitas Süürias
Põhja-Korea mudeli järgi ehitamisel olnud tuumarajatise.
Ka toona valvas ehitust samasugune Pantsiri süsteem,
mis ei suutnud ka siis lähenevaid lennukeid märgata.
Toona oli põhjuseks see,
et Iisraeli lennukitele oli paigaldatud radareid segav süsteem,
mis radarikiire mujale suunas.
Kuigi Iisrael kasutas viimases rünnakus
radarile nähtamatuid F-35 hävitajaid,
olid kaasas ka mõned vanemad F-16 Sufa lennukid,
mida Pantsiri süsteem oleks pidanud märkama.
Süürial on põhjust muretseda,
kuna Vene radarisüsteemid on kas pimedad IAF-i lennukite suhtes
või on tegu Venemaa sihiliku soovimatusega
sekkuda Iisraeli-Süüria vahelistese kokkupõrgetesse.
2. novembril lasi Iisraeli armee õhku Hamasi kaevatud tunneli,
mis ulatus kaugele Iisraeli territooriumile.
Tunneli algus oli Khan Younises, Gazas,
ja seda oli jõutud piirist üsna kaugele kaevata.
See suundus Kissufimi ja oli sealt vaid 2 km kaugusel,
kui tunnel õhku lasti.
Operatsioonis hukkus vähemalt 7 palestiinlast,
Viis surnukeha kaevati välja ja need on Iisraeli armee valduses.
Rahvusvaheline Punane Rist tahaks aidata teiste ohvrite otsimisel,
kuid Iisrael pole lasknud neid Gaza ja Iisraeli vahelisse turvatsooni.
Armee teatel lubatakse kõiki abimeetmeid,
kuid alles pärast seda,
kui Hamas loovutab viimases sõjas langenud Iisraeli sõdurite säilmed
ja vabastab kaks tsiviilelanikku, kes endiselt pantvangis on.
Hamas pole seni vahetuskaubaga nõustunud.
USA presidendi teade
loobuda P5+1 maade ja Iraani vahelisest tuumalepingust,
tekitas vastukaja ka Iisraelis.
Peaminister Netanyahu toetas USA positsiooni,
kuid täpsustas, et lepingut pole vaja täiesti hüljata,
vaid parandada sinna jäänud selged puudused.
Iisraeli seisukohast oleks tähtsaim saada siduv kindlus selle kohta,
et Iraan ei suuda endale kunagi tuumarelva valmistada.
Tänane leping sellist garantiid ei anna ega taga ka võimalust,
et Iraan ei saa ehitada endale raketti,
mis suudab tuumapea sihtmärgini kanda.
Iisrael nõuab sedagi,
et Iraan kaotaks oma välispoliitikast Iisraeli hävitamisega seotud sihid.
Kõigile neile on Iraan eitavalt vastanud.
USA, Venemaa ja nüüd ka Egiptuse toetatud läbirääkimised
rahulepinguni jõudmiseks Iisraeli ja palestiinlaste vahel
on ehk veidi edasi nihkunud.
Esimest korda kolme kümnendi vältel on Abbasi juhitud palestiinlased valmis
vähemalt teoorias Iisraeli riiki tunnustama.
See on olnud alati üheks künnisküsimuseks
kümnetel kõnelustevoorudel, mida aastate jooksul on peetud.
Iisraeli riigi tunnustamine on olnud eelduseks sellele,
et Iisrael saaks tunnustada Palestiina riiki.
Ilma mõlemapoolse tunnustamiseta ei saa rahu kunagi tulla.
Paljude islamiekspertide meelest ei taga ka tunnustamine lõplikku rahu,
sest islamiusk lubab läbirääkimistel teatud vabadusi
ja kokkuleppeid mittemoslemitega.
Kuid juba Abbasi nõue, et kõik tema valitsuse ministrid
peavad Iisraeli riiki tunnustama, on ennekuulmatu.
Selle suhtes teeb erandi muidugi Hamas, kes teatas,
et ei osale sellises islamivastases tegevuses.
See on tänaseks kõik.
Paluge rahu Jeruusalemmale ja jääge meie kanalile!
Tõlge: Monika Jaaguri
Kui soovite saadet toetada,
võite helistada TV7 Eesti telefonil 900 1777.
Kõne hind on 7 euri.
Võid teha ka ülekande ekraanil nähtavale arvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli.
Aitäh toetuse eest!
Lisainfo: www.tv7.ee